title: A Bizottság (EU) 2018/868 végrehajtási rendelete (2018. június 13.) az 1301/2014/EU rendeletnek és az 1302/2014/EU rendeletnek az energiafogyasztás-mérő rendszerre és az adatgyűjtő rendszerre vonatkozó rendelkezések tekintetében történő módosításáról (EGT-vonatkozású szöveg.)

text:
                  14.6.2018

                  HU

                  Az Európai Unió Hivatalos Lapja

                  L 149/16

            A BIZOTTSÁG (EU) 2018/868 VÉGREHAJTÁSI RENDELETE
      (2018. június 13.)
      az 1301/2014/EU rendeletnek és az 1302/2014/EU rendeletnek az energiafogyasztás-mérő rendszerre és az adatgyűjtő rendszerre vonatkozó rendelkezések tekintetében történő módosításáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vasúti rendszer Európai Unión belüli kölcsönös átjárhatóságáról szóló, 2016. május 11-i (EU) 2016/797 európai parlamenti és tanácsi irányelvre (1) és különösen annak 5. cikke (11) bekezdésére,
      mivel:

                  (1)

                  Az (EU) 2016/796 európai parlamenti és tanácsi rendelet (2) 19. cikke előírja, hogy az Európai Unió Vasúti Ügynöksége (továbbiakban: Ügynökség) ajánlásokat fogalmazzon meg a Bizottság számára az átjárhatósági műszaki előírásokról (ÁME-k) és azok felülvizsgálatáról az (EU) 2016/797 irányelv 5. cikke értelmében, valamint az ÁME-knak a műszaki fejlődéshez, a piaci trendekhez és a társadalmi követelményekhez való igazításának biztosítása céljából.

                  (2)

                  Az (EU) 2017/1474 felhatalmazáson alapuló bizottsági határozat (3) 3. cikke (5) bekezdésének c) pontja előírja, hogy a fennmaradó nyitott kérdések lezárása érdekében az ÁME-kat felül kell vizsgálni.

                  (3)

                  2017. szeptember 22-én a Bizottság felkérte az Ügynökséget, hogy adjon ki az (EU) 2016/797 irányelv 5. cikkének (2) bekezdése szerinti ajánlást az Unió vasúti rendszerének „energia” alrendszerére vonatkozó átjárhatósági műszaki előírásokról (ENE ÁME), valamint az Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásokról (LOC&PAS ÁME).

                  (4)

                  Az 1301/2014/EU bizottsági rendelet (4) mellékletét módosítani kell az energiafogyasztás-mérő rendszer (EMS) és az adatgyűjtő rendszer (DCS) közötti interfész-protokollokra vonatkozó előírásokkal foglalkozó nyitott kérdés lezárása és a szöveg egyértelműségének javítása érdekében.

                  (5)

                  Az 1302/2014/EU bizottsági rendelet (5) energiafogyasztás-mérő rendszerekhez kapcsolódó mellékletét módosítani kell a két ÁME összeegyeztethetőségének biztosítása érdekében.

                  (6)

                  2017. október 4-én az Ügynökség az 1301/2014/EU rendelet módosításaira vonatkozó ajánlást adott ki.

                  (7)

                  2017. november 14-én az Ügynökség az 1302/2014/EU rendelet módosításaira vonatkozó ajánlást adott ki, amely többek között az EMS-sel kapcsolatos rendelkezésekre vonatkozik.

                  (8)

                  Az ebben a rendeletben előírt intézkedések összhangban vannak az (EU) 2016/797 irányelv 51. cikkének (1) bekezdése szerint létrehozott bizottság véleményével,

            ELFOGADTA EZT A RENDELETET:
      1. cikk
      Az 1301/2014/EU rendelet a következőképpen módosul:

                  1.

                  a (6) preambulumbekezdés utolsó mondatát el kell hagyni;

                  2.

                  a 3. cikket el kell hagyni;

                  3.

                  a 9. cikk (4) bekezdésének helyébe a következő szöveg lép:
                  „(4)   A melléklet 7.2.4. pontjában meghatározott pálya menti energiafogyasztási adatgyűjtő rendszer (DCS) megvalósításán felül, és az 1302/2014/EU bizottsági rendelet (*1) (az új LOC&PAS ÁME) mellékletének 4.2.8.2.8. pontjában előírt rendelkezések sérelme nélkül a tagállamok 2020. július 4-ig biztosítják egy olyan pálya menti elszámolórendszer megvalósítását, amely alkalmas DCS-től érkező adatok fogadására, és amelyet számlázási célra jóváhagynak. A pálya menti elszámolórendszernek képesnek kell lennie összesített energiafogyasztás-számlázási adatkészletek (CEBD) más elszámolórendszerekkel történő cseréjére, a CEBD validálására és a fogyasztási adatok megfelelő felekhez történő hozzárendelésére. A fentieket az energiapiacot érintő vonatkozó jogszabályok figyelembevételével kell megvalósítani.

                     (*1)  A Bizottság 1302/2014/EU rendelete (2014. november 18.) az Európai Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásról (lásd e Hivatalos Lap 228. oldalát).”;"

                  4.

                  az 1301/2014/EU rendelet melléklete e végrehajtási rendelet I. mellékletének megfelelően módosul.

            2. cikk
      Az 1302/2014/EU rendelet melléklete e végrehajtási rendelet II. mellékletének megfelelően módosul.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. június 13-án.

               a Bizottság részéről

               az elnök

            Jean-Claude JUNCKER

         (1)  HL L 138., 2016.5.26., 44. o.

         (2)  Az Európai Parlament és a Tanács (EU) 2016/796 rendelete (2016. május 11.) az Európai Unió Vasúti Ügynökségéről és a 881/2004/EK rendelet hatályon kívül helyezéséről (HL L 138., 2016.5.26., 1. o.).

         (3)  A Bizottság (EU) 2017/1474 felhatalmazáson alapuló határozata (2017. június 8.) az (EU) 2016/797 európai parlamenti és tanácsi irányelvnek az átjárhatósági műszaki előírások kidolgozásával, elfogadásával és felülvizsgálatával kapcsolatos konkrét célkitűzések tekintetében történő kiegészítéséről (HL L 210., 2017.8.15., 5. o.).

         (4)  A Bizottság 1301/2014/EU rendelete (2014. november 18.) az Európai Unió vasúti rendszerének „energia” alrendszerére vonatkozó átjárhatósági műszaki előírásokról (HL L 356., 2014.12.12., 179. o.).

         (5)  A Bizottság 1302/2014/EU rendelete (2014. november 18.) az Európai Unió vasúti rendszerének „járművek – mozdonyok és személyszállító járművek” alrendszerére vonatkozó átjárhatósági műszaki előírásról (HL L 356., 2014.12.12., 228. o.).

         I. MELLÉKLET
         Az 1301/2014/EU rendelet melléklete a következőképpen módosul:

                     1.

                     a 2.1. pont (3) pontja helyébe a következő szöveg lép:

                                 „(3)

                                 A 2008/57/EK irányelv II. mellékletének 2.2. pontjának megfelelően a villamos fogyasztásmérő rendszer pálya menti elemeit, melyeket ezen ÁME pálya menti energiafogyasztási adatgyűjtő rendszerként említ, ezen ÁME 4.2.17. pontja határozza meg.”;

                     2.

                     a 4.2.5. pont címe helyébe a következő szöveg lép:
                     „4.2.5.
                           Áramerősség álló helyzetben (csak egyenáramú rendszereknél)”;

                     3.

                     a 4.2.13. pont első bekezdése helyébe a következő szöveg lép:
                     „A felsővezetéket legalább két egymás mellett üzemelő áramszedőhöz kell megtervezni. A két egymás melletti áramszedő fejének középvonala közötti legkisebb távolságnak el kell érnie a 4.2.13. táblázatból kiválasztott A, B vagy C oszlopban rögzített értékeket:”;

                     4.

                     a 4.2.13. pontban, a 4.2.13. táblázat első sorában az oszlopok címeiből törölni kell a „Legkisebb” szót;

                     5.

                     a 4.2.17. pont helyébe a következő szöveg lép:
                     „4.2.17.   Pálya menti energiafogyasztási adatgyűjtő rendszer

                                 (1)

                                 A LOC&PAS ÁME 4.2.8.2.8. pontja tartalmazza azon fedélzeti villamosenergiafogyasztás-mérő rendszerre (a továbbiakban: EMS) vonatkozó követelményeket, amely az összesített energiafogyasztás-számlázási adatkészletek (CEBD) előállítására, valamint arra szolgál, hogy az ilyen adatkészleteket egy pálya menti energiafogyasztási adatgyűjtő rendszer számára továbbítsa.

                                 (2)

                                 A pálya menti energiafogyasztási adatgyűjtő rendszer (a továbbiakban: DCS) az EN 50463-3:2017 sz. szabvány 4.12. pontjában említett követelményekkel összhangban fogadja, illetve hűen, torzítás nélkül tárolja és exportálja a CEBD-t.

                                 (3)

                                 A pálya menti DCS-nek támogatnia kell az összes, a LOC&PAS ÁME 4.2.8.2.8.4. pontjában, valamint az EN 50463-4:2017 sz. szabvány 4.3.6. és 4.3.7. pontjában meghatározott adatcserére vonatkozó követelményt.”;

                     6.

                     az 5.2.1.6. pont címének a helyébe a következő szöveg lép:
                     „5.2.1.6.
                           Áramerősség álló helyzetben (csak egyenáramú rendszereknél)”;

                     7.

                     a 6.1.4.2. pont címének a helyébe a következő szöveg lép:
                     „6.1.4.2.
                           Áramszedés értékelése álló helyzetben (csak egyenáramú rendszereknél)”;

                     8.

                     a 6.1.5. pont c) pontja helyébe a következő szöveg lép:

                                 „c)

                                 névleges egyenáramú áramerősség;”;

                     9.

                     a 7.2.4. pont helyébe a következő szöveg lép:

                                 „7.2.4.

                                 2022. január 1-jéig a tagállamoknak biztosítaniuk kell egy olyan, ezen ÁME 4.2.17. pontja szerinti pálya menti energiafogyasztási adatgyűjtő rendszer megvalósítását, amely képes összesített energiafogyasztás-számlázási adatkészletek cseréjére.”;

                     10.

                     a 7.3.1. pont d) pontja helyébe a következő szöveg lép:

                                 „d)

                                 A meglévő alrendszerek lehetővé tehetik az ÁME-nek megfelelő járművek közlekedését a 2008/57/EK irányelv alapvető követelményeinek betartásával. Az ÁME alapvető paramétereinek való megfelelés szintjének bemutatására szolgáló eljárást a 2014/881/EU bizottsági ajánlással (*1) összhangban kell végrehajtani.

                        (*1)  A Bizottság 2014/881/EU ajánlása (2014. november 18.) a meglévő vasútvonalak és az átjárhatósági műszaki előírások alapvető paraméterei közötti megfelelés szintjének igazolására szolgáló eljárásról (HL L 356., 2014.12.12., 520. o.)”;"

                     11.

                     a 7.3.4. pont helyébe a következő szöveg lép:

                                 „7.3.4.

                                 Az annak bemutatására szolgáló eljárást, hogy a meglévő vonalak milyen szinten felelnek meg ezen ÁME alapvető paramétereinek, a 2014/881/EU ajánlással összhangban kell végrehajtani.”;

                     12.

                     a 7.4.2.11. pontot el kell hagyni;

                     13.

                     a D. függelékben, a D.1.1.4. pontban a D.1. ábra helyébe a következő ábra lép:
                     „D1. ábra

                        Az áramszedő mechanikai űrszelvénye

                        ”

                     14.

                     az E. függelékben az E.1. táblázat az alábbi 9. és 10. sorral egészül ki:

                                 „9

                                 EN 50463-3

                                 Vasúti alkalmazások. Fogyasztásmérés vasúti járműveken. 3. rész: Adatkezelés

                                 2017

                                 Pálya menti energiafogyasztási adatgyűjtő rendszer (4.2.17.)

                                 10

                                 EN 50463-4

                                 Vasúti alkalmazások. Fogyasztásmérés vasúti járműveken. 4. rész: Kommunikáció

                                 2017

                                 Pálya menti energiafogyasztási adatgyűjtő rendszer (4.2.17.)”

                     15.

                     az F. függelék szövege helyébe a „Szándékosan törölve” szöveg lép;

                     16.

                     a G. függelék szószedetében a G.1. táblázatból törölni kell a „Semleges szakaszelválasztó” sort.

         II. MELLÉKLET
         Az 1302/2014/EU rendelet melléklete a következőképpen módosul:

                     1.

                     a 4. fejezetben (A vasútijármű-alrendszer jellemzése) a 4.2.8.2.8. pont (Fedélzeti villamosenergiafogyasztás-mérő rendszer) helyébe a következő szöveg lép:
                     „4.2.8.2.8.   Fedélzeti villamosenergiafogyasztás-mérő rendszer
                     4.2.8.2.8.1.   Általános előírások

                                 (1)

                                 A villamosenergiafogyasztás-mérő rendszer (EMS) minden, a villamos egység által a munkavezetékből felvett vagy abba (visszatápláló fékezés során) visszavezetett villamos energia – hatásos és meddő teljesítmény – mérésére szolgál.

                                 (2)

                                 Az EMS-nek legalább az alábbi funkciókat kell tartalmaznia: Villamosenergiafogyasztás-mérési funkció (EMF) a 4.2.8.2.8.2. pontban meghatározottak szerint, adatkezelő rendszer (DHS) a 4.2.8.2.8.3. pontban meghatározottak szerint.

                                 (3)

                                 Az összesített energiafogyasztás-számlázási adatkészleteket (CEBD) egy megfelelő kommunikációs rendszer továbbítja egy pálya menti adatgyűjtő rendszerhez (DCS). Az EMS és DCS közötti interfészprotokolloknak, valamint a továbbított adatok formátumának meg kell felelnie a 4.2.8.2.8.4. pontban meghatározott követelményeknek.

                                 (4)

                                 Ez a rendszer felhasználható számlázási célokra, és az e rendszer által rögzített, a 4.2.8.2.8.3. pont (4) pontjában meghatározott adatkészleteket valamennyi tagállamban el kell fogadni számlázási célokból.

                                 (5)

                                 A villamosenergiafogyasztás-mérő névleges teljesítményének és feszültségének meg kell felelnie a villamos egység névleges teljesítményének és feszültségének; több vontatási energiaellátó rendszer közötti váltáskor továbbra is helyesen kell működnie;

                                 (6)

                                 Az EMS-ben tárolt adatokat védeni kell az áramellátás megszűnésével szemben, és az EMS-t védeni kell a nem engedélyezett hozzáféréstől.

                                 (7)

                                 Valamely fedélzeti rendszer beszerelés által külső forrásból a DHS-nek szolgáltatott helymeghatározó adatokat továbbítani kell olyan hálózatokban, ahol ez a funkció csak számlázási célból szükséges. Az EMS-rendszernek minden esetben alkalmasnak kell lennie egy kompatibilis helymeghatározó funkció ellátására. Ha a helymeghatározó funkciót biztosítják, akkor annak meg kell felelnie a J-1. függelék 116. hivatkozásában említett előírásokban meghatározott követelményeknek.

                                 (8)

                                 Az EMS beszerelését és annak fedélzeti helyzetmeghatározó funkcióját, a fedélzet–föld közötti kommunikáció és a metrológiai ellenőrzés – beleértve az EMF pontossági osztályát is – ismertetését fel kell tüntetni az ezen ÁME 4.2.12.2. pontjában említett műszaki dokumentációban.

                                 (9)

                                 Az ezen ÁME 4.2.12.3. pontjában ismertetett karbantartási dokumentációnak része az időszaki hitelesítési eljárás, amely biztosítja az EMS szükséges pontosságát a rendszer teljes élettartama során.

                           4.2.8.2.8.2.   Energiafogyasztás-mérési funkció (EMF)

                                 (1)

                                 Az EMF biztosítja a feszültség és az áramerősség mérését, a fogyasztás kiszámítását és a fogyasztásra vonatkozó adatok létrehozását.

                                 (2)

                                 A villamosenergiafogyasztás-mérő funkció által generált energiaadatoknak egyezményes koordinált világidő (UTC) szerint meghatározott 5 perces időreferencia-időszakkal kell rendelkezniük minden egyes referencia-időszak végén; a 00:00:00 időbélyegzéstől kezdődően; Megengedett rövidebb mérési időszak használata, ha az adatok a járművön 5 perces referencia-időszakra összesíthetők.

                                 (3)

                                 A hatásos villamosenergiafogyasztás-mérő funkció pontosságának meg kell felelnie a J-1. függelék 117. hivatkozásában említett előírás 4.2.3.1–4.2.3.4. pontjának.

                                 (4)

                                 Az egy vagy több villamosenergiafogyasztás-mérő funkciót tartalmazó minden eszközön fel kell tüntetni: a metrológiai ellenőrzést, valamint a pontossági osztályát a J-1. függelék 117. hivatkozásának 4.3.3.4., 4.3.4.3. és 4.4.4.2. pontjában említett előírásokban meghatározott besorolás szerint.

                                 (5)

                                 A pontosság megfelelőségértékelését a 6.2.3.19a. pont határozza meg.

                           4.2.8.2.8.3.   Adatkezelő rendszer (DHS)

                                 (1)

                                 A DHS a villamosenergiafogyasztás-mérési funkcióból származó adatoknak az időadatokkal és szükség esetén a földrajzi helyre vonatkozó adatokkal való összesítése és a kommunikációs rendszer által a pálya menti adatgyűjtő rendszernek (DCS) továbbítandó adatok tárolása révén biztosítja az összesített energiafogyasztás-számlázási adatok előállítását.

                                 (2)

                                 Az adatkezelő rendszer összeállítja az adatokat azok torzítása nélkül, és legalább 60 nap folyamatos működés során összegyűjtött adatok tárolásához szükséges memóriakapacitással rendelkező adattárolási funkciót foglal magában. Az időreferencia megegyezik az EMF által használttal.

                                 (3)

                                 A DHS-nek rendelkeznie kell helyben, a járművön történő lekérdezés lehetőségével ellenőrzés vagy az adatok visszaállítása céljából.

                                 (4)

                                 Az adatkezelő rendszer összesített energiafogyasztás-számlázási adatkészleteket (CEBD) állít elő a következő adatoknak minden egyes referencia-időszakra történő összesítése révén:

                                             —

                                             a J-1. függelék 118. hivatkozásában említett előírásokban meghatározott egyedi EMS fogyasztásipont-azonosító (CPID),

                                             —

                                             az egyes időszakok záró időpontjai, év/hónap/nap/óra/perc/másodperc bontásban,

                                             —

                                             helyadatok minden egyes mérési időszak végén,

                                             —

                                             az elfogyasztott/visszatáplált hatásos (és adott esetben meddő) energia mindegyik időszakaszban wattóra (hatásos energia) és var-óra (meddő energia) mértékegységben vagy azok decimális többszöröseiben.

                                 (5)

                                 A DHS által előállított adatok összeállításának és kezelésének megfelelőségértékelését a 6.2.3.19a. pont határozza meg.

                           4.2.8.2.8.4.   Az EMS és DCS közötti interfészprotokollok és a továbbított adatok formátuma
                     Az EMS és DCS közötti adatcserének a következő követelményeknek kell megfelelnie:

                                 —

                                 Az EMS alkalmazási szolgáltatásainak (szolgáltatási szint) meg kell felelniük a J-1. függelék 119. hivatkozásában említett előírás 4.3.3.1. pontjának.

                                 —

                                 Ezen alkalmazási szolgáltatások felhasználói jogosultságainak meg kell felelniük a J-1. függelék 119. hivatkozásában említett előírás 4.3.3.3. pontjának.

                                 —

                                 Ezen alkalmazási szolgáltatások felépítésének (adatszint) meg kell felelniük a J-1. függelék 119. hivatkozásában említett előírás 4.3.4. pontjában meghatározott XML-sémának.

                                 —

                                 Az ezen alkalmazási szolgáltatásokat támogató üzenetküldési mechanizmusoknak (üzenet szint) meg kell felelniük a J-1. függelék 119. hivatkozásában említett előírás 4.3.5. pontjában meghatározott XML-sémának.

                                 —

                                 Az üzenetküldési mechanizmusokat támogató alkalmazási protokolloknak meg kell felelniük a J-1. függelék 119. hivatkozásában említett előírás 4.3.6. pontjának.

                                 —

                                 Az EMS-nek legalább egy, a J-1. függelék 119. hivatkozásában említett előírás 4.3.7. pontjában említett kommunikációs architektúrát kell használnia.”;

                     2.

                     a 4. fejezetben (A vasútijármű-alrendszer jellemzése) a 4.2.12.2. pont (14) pontja helyébe a következő szöveg lép:

                                 „(14)

                                 A 4.2.8.2.8. pontban meghatározott fedélzeti villamosenergiafogyasztás-mérő rendszer beszerelése és annak fedélzeti helyzetmeghatározó funkciója (opcionális). A fedélzet–föld közötti kommunikáció és a metrológiai ellenőrzés leírása – beleértve a feszültségmérés, az áramerősség-mérés és az energiakiszámítás pontossági osztályához kapcsolódó funkciókat is”;

                     3.

                     a 6. fejezet (A megfelelőség vagy alkalmazhatóság értékelése és EK-hitelesítés) a 6.2.3.19. pont után a következő szöveggel egészül ki:
                     „6.2.3.19a.   Fedélzeti villamosenergiafogyasztás-mérő rendszer (4.2.8.2.8. pont)
                     (1)   Energiafogyasztás-mérési funkció (EMF)
                     Az egy vagy több, villamosenergiafogyasztás-mérési funkciót tartalmazó készülékek pontosságát az egyes funkciók vizsgálatával, referenciafeltételekkel kell értékelni, a J-1. függelék 117. hivatkozásában említett előírás 5.4.3.4.1., 5.4.3.4.2. és 5.4.4.3.1. pontjában ismertetett vonatkozó módszer szerint. A vizsgálat során a bemeneti mennyiségi és teljesítménytényező tartományának meg kell felelnie a J-1. függelék 117. hivatkozásában említett előírás 3. táblázatában meghatározott értékeknek.
                     A hőmérséklet egy vagy több villamosenergiafogyasztás-mérési funkciót tartalmazó készülék pontosságára gyakorolt hatását az egyes funkciók vizsgálatával, referenciafeltételekkel kell értékelni (a hőmérséklet kivételével) a J-1. függelék 117. hivatkozásában említett előírás 5.4.3.4.3.1, és 5.4.4.3.2.1. pontjában ismertetett vonatkozó módszer szerint.
                     Az egy vagy több villamosenergiafogyasztás-mérési funkciót tartalmazó készülék átlagos hőmérsékleti együtthatóját az egyes funkciók vizsgálatával, referenciafeltételekkel kell értékelni (a hőmérséklet kivételével) a J-1. függelék 120. hivatkozásában említett előírás 5.4.3.4.3.2, és 5.4.4.3.2.2. pontjában ismertetett, vonatkozó módszer szerint.
                     (2)   Adatkezelő rendszer (DHS)
                     Az adatkezelő rendszeren belüli adatok összeállítását és kezelését vizsgálattal kell értékelni a J-1. függelék 121. hivatkozásában említett előírásban ismertetett módszer használatával.
                     (3)   Fedélzeti villamosenergiafogyasztás-mérő rendszer (EMS)
                     Az EMS-t a J-1. függelék 122. hivatkozásában említett előírásban leírtak szerinti vizsgálattal kell értékelni.”;

                     4.

                     a 7. fejezet (Végrehajtás) a 7.1.1.4. pont után a következő szöveggel egészül ki:
                     „7.1.1.4a.   Átmeneti rendelkezés a fedélzeti villamosenergiafogyasztás-mérő rendszerre vonatkozó követelmény tekintetében
                     A 2022. január 1-jén végződő átmeneti időszak során nem kötelezőek a 4.2.8.2.8. pontban foglalt követelmények az olyan projektekre nézve, amelyek 2018. június 14-én a megvalósítás előrehaladott stádiumában vannak, teljesítés alatt álló szerződések vagy az ezen ÁME 7.1.1.2. pontjában meghatározott, meglévő tervek alapján gyártott vasúti járművek.
                     Amennyiben nem alkalmazzák a 4.2.8.2.8.4. pontban meghatározott követelményeket, az interfészprotokollokra és a továbbított adatok formátumára vonatkozó nemzeti szabályokat kell alkalmazni, és a fedélzet–föld közötti kommunikáció ismertetését a műszaki dokumentációban kell megadni.”;

                     5.

                     a 7. fejezet után a „FÜGGELÉKEK” listájában a „D. függelék: Energiafogyasztás-mérő” szöveg helyébe a „D. függelék: Szándékosan törölve” szöveg lép;

                     6.

                     a D. függelék szövege helyébe a „Szándékosan törölve” szöveg lép;

                     7.

                     Az I. függelék második táblázatában (Műszaki előírással nem szabályozott szempontok [nyitott kérdések]) a következő sort törölni kell:

                                 „Fedélzeti villamosenergiafogyasztás-mérő rendszer

                                 4.2.8.2.8. és D. függelék

                                 Fedélzet–föld közötti kommunikáció: az interfészprotokollokhoz és a továbbított adatok formátumához kapcsolódó előírások

                                 A fedélzet–föld közötti kommunikáció ismertetését a műszaki dokumentációban kell megadni.
                                 Az EN 61375-2-6 szabványsorozatot kell használni.”

                     8.

                     a J-1. függelékben (Szabványok és normatív dokumentumok) a 103, 104 és 105 jelzőszám helyébe az alábbi jelzőszámok lépnek:

                                 „103

                                 NEM HASZNÁLATOS

                                 104

                                 NEM HASZNÁLATOS

                                 105

                                 NEM HASZNÁLATOS”

                     9.

                     a J-1. függelék (Szabványok és normatív dokumentumok) alul az alábbi jelzőszámokkal egészül ki:

                                 „106

                                 NEM HASZNÁLATOS

                                 107

                                 NEM HASZNÁLATOS

                                 108

                                 NEM HASZNÁLATOS

                                 109

                                 NEM HASZNÁLATOS

                                 110

                                 NEM HASZNÁLATOS

                                 111

                                 NEM HASZNÁLATOS

                                 112

                                 NEM HASZNÁLATOS

                                 113

                                 NEM HASZNÁLATOS

                                 114

                                 NEM HASZNÁLATOS

                                 115

                                 NEM HASZNÁLATOS

                                 116

                                 Fedélzeti helyzetmeghatározó funkció – követelmények

                                 4.2.8.2.8.1.

                                 EN 50463-3:2017

                                 4.4

                                 117

                                 A hatásos villamosenergiafogyasztás-mérő funkció pontossága:

                                             Követelmények

                                             Osztálybesorolások

                                             Értékelési módszertan

                                 4.2.8.2.8.2.
                                 6.2.3.19a.

                                 EN 50463-2:2017

                                 4.2.3.1., 4.2.3.2., 4.2.3.3. és 4.2.3.4.
                                 4.3.3.4., 4.3.4.3. és 4.4.4.2.
                                 5.4.3.4.1., 5.4.3.4.2., 5.4.4.3.1., 3. táblázat, 5.4.3.4.3.1. és 5.4.4.3.2.1.

                                 118

                                 Energiafogyasztás-mérési funkció: fogyasztásipont-azonosító – meghatározás

                                 4.2.8.2.8.3.

                                 EN 50463-1:2017

                                 4.2.5.2.

                                 119

                                 A fedélzeti villamosenergiafogyasztás-mérő rendszer (EMS) és a pálya menti adatgyűjtő rendszer (DCS) közötti interfész-protokollok – követelmények

                                 4.2.8.2.8.4.

                                 EN 50463-4:2017

                                 4.3.3.1., 4.3.3.3., 4.3.4., 4.3.5., 4.3.6. és 4.3.7.

                                 120

                                 Energiafogyasztás-mérési funkció: az egyes készülékek átlagos hőmérsékleti együtthatója – értékelési módszertan

                                 6.2.3.19a.

                                 EN 50463-2:2017

                                 5.4.3.4.3.2. és 5.4.4.3.2.2.

                                 121

                                 Az adatkezelő rendszeren belüli adatok összeállítása és kezelése – értékelési módszertan

                                 6.2.3.19a.

                                 EN 50463-3:2017

                                 5.4.8.3., 5.4.8.5. és 5.4.8.6.

                                 122

                                 Fedélzeti villamosenergiafogyasztás-mérő rendszer – vizsgálatok

                                 6.2.3.19a.

                                 EN 50463-5:2017

                                 5.3.3. és 5.5.4.”


title: A Bizottság (EU) 2018/866 végrehajtási rendelete (2018. június 13.) az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2018. naptári év vonatkozásában történő rögzítéséről

text:
               14.6.2018

               HU

               Az Európai Unió Hivatalos Lapja

               L 149/1

         A BIZOTTSÁG (EU) 2018/866 VÉGREHAJTÁSI RENDELETE
   (2018. június 13.)
   az 1306/2013/EU európai parlamenti és tanácsi rendelet alapján a közvetlen kifizetésekre alkalmazandó kiigazítási aránynak a 2018. naptári év vonatkozásában történő rögzítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (3) bekezdésére,
   a Mezőgazdasági Alapok Bizottságával folytatott konzultációt követően,
   mivel:

               (1)

               Az 1306/2013/EU rendelet 25. cikke értelmében minden év elején a közvetlen kifizetéseknek a rendelet 26. cikkében említett pénzügyi fegyelmi mechanizmussal történő csökkentése révén létre kell hozni egy olyan tartalékot, amelynek célja a mezőgazdasági termelést vagy értékesítést érintő súlyos válságok esetén további támogatást nyújtani a mezőgazdasági ágazat számára.

               (2)

               Az 1306/2013/EU rendelet 26. cikkének (1) bekezdése szerint az 1311/2013/EU, Euratom tanácsi rendeletben (2) a piachoz kapcsolódó kiadások és a közvetlen kifizetések finanszírozása tekintetében meghatározott éves felső összeghatárok betartása érdekében kiigazítási arányt kell meghatározni a közvetlen kifizetésekre vonatkozóan, amennyiben az adott közbenső összeghatár alá tartozó intézkedések finanszírozására vonatkozó előrejelzések azt mutatják, hogy egy adott pénzügyi évben az alkalmazandó felső összeghatárok túllépése várható.

               (3)

               A mezőgazdasági ágazatot érintő válságokra képzett tartaléknak a Bizottság 2019. évi költségvetési tervezetében feltüntetett összege folyó áron 468,7 millió EUR. Az összeg fedezése érdekében a 2018. naptári év tekintetében az 1307/2013/EU európai parlamenti és tanácsi rendelet (3) I. mellékletében felsorolt támogatási rendszerek keretében nyújtott közvetlen kifizetésekre alkalmazni kell a pénzügyi fegyelmi mechanizmust.

               (4)

               A Bizottság 2019. évi költségvetési tervezetében meghatározott, a közvetlen kifizetésekre és a piachoz kapcsolódó kiadásokra vonatkozó előrejelzések szerint nincs szükség a pénzügyi fegyelmi mechanizmus további alkalmazására.

               (5)

               Az 1306/2013/EU rendelet 26. cikkének (3) bekezdésével összhangban az alkalmazás évének június 30-áig rögzíteni kell a kiigazítási arányt.

               (6)

               Általános szabályként az adott (N.) naptári évre közvetlen kifizetés iránti támogatási kérelmet benyújtó mezőgazdasági termelők részére az N+1. pénzügyi éven belüli rögzített kifizetési időszakban kell folyósítani a kifizetést. A tagállamok azonban – bizonyos korlátokon belül – a szóban forgó kifizetési időszak lejárta után, késedelmesen is teljesíthetnek a mezőgazdasági termelők részére kifizetéseket. Az ilyen késedelmes kifizetések teljesítésére egy későbbi pénzügyi évben is sor kerülhet. Ha egy adott naptári évben pénzügyi fegyelmet kell alkalmazni, a kiigazítási arányt csak azokra a kifizetésekre szabad alkalmazni, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell. Ezért a mezőgazdasági termelők közötti egyenlő bánásmód biztosítása érdekében indokolt úgy rendelkezni, hogy a kiigazítási arány csak azokra a kifizetésekre alkalmazandó, amelyekre vonatkozóan a támogatási kérelmet abban a naptári évben nyújtották be, amelyre a pénzügyi fegyelmet alkalmazni kell, függetlenül attól, hogy a kifizetést mikor folyósítják a mezőgazdasági termelők részére.

               (7)

               Az 1307/2013/EU rendelet 8. cikkének (1) bekezdése szerint az 1306/2013/EU rendelet 26. cikkének megfelelően meghatározott, a közvetlen kifizetésekre alkalmazandó kiigazítási arány az adott naptári évben a mezőgazdasági termelőknek nyújtandó közvetlen kifizetések összegének 2 000 EUR-t meghaladó részére alkalmazandó. Emellett az 1307/2013/EU rendelet 8. cikkének (2) bekezdése úgy rendelkezik, hogy a közvetlen kifizetések fokozatos bevezetése következtében a kiigazítási arány Horvátország esetében csak 2022. január 1-jétől alkalmazandó. Az e rendeletben meghatározandó kiigazítási arányt ezért az említett tagállam mezőgazdasági termelőinek folyósított kifizetésekre nem kell alkalmazni,

         ELFOGADTA EZT A RENDELETET:
   1. cikk
   (1)   Az 1306/2013/EU rendelet 25. és 26. cikkével és az 1307/2013/EU rendelet 8. cikkének (1) bekezdésével összhangban a kiigazítási arány meghatározása érdekében az 1307/2013/EU rendelet I. mellékletében felsorolt támogatási rendszerek keretében a mezőgazdasági termelőknek a 2018. naptári év tekintetében benyújtott támogatási kérelmek alapján teljesítendő, 2 000 EUR-t meghaladó összegű közvetlen kifizetések összegét 1,422184 %-os kiigazítási arány alkalmazásával csökkenteni kell.
   (2)   Az (1) bekezdésben meghatározott csökkentés Horvátország esetében nem alkalmazandó.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 13-án.

            a Bizottság részéről

            az elnök

         Jean-Claude JUNCKER

      (1)  HL L 347., 2013.12.20., 549. o.

      (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).

      (3)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).


title: A Tanács (EU) 2018/870 végrehajtási rendelete (2018. június 14.) a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (1) bekezdésének végrehajtásáról

text:
               15.6.2018

               HU

               Az Európai Unió Hivatalos Lapja

               L 152/1

         A TANÁCS (EU) 2018/870 VÉGREHAJTÁSI RENDELETE
   (2018. június 14.)
   a líbiai helyzetre tekintettel korlátozó intézkedések meghozataláról szóló (EU) 2016/44 rendelet 21. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel korlátozó intézkedések meghozataláról és a 204/2011/EU rendelet hatályon kívül helyezéséről szóló, 2016. január 18-i (EU) 2016/44 tanácsi rendeletre (1) és különösen annak 21. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2016. január 18-án elfogadta az (EU) 2016/44 rendeletet.

               (2)

               Az Egyesült Nemzetek Biztonsági Tanácsának az 1970 (2011) sz. ENSZ BT-határozat alapján létrehozott bizottsága 2018. június 7-én hat személyt felvett a korlátozó intézkedések hatálya alá tartozó személyek és szervezetek jegyzékébe.

               (3)

               Az (EU) 2016/44 rendelet II. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2016/44 rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. június 14-én .

            a Tanács részéről

            az elnök

         E. ZAHARIEVA

      (1)  HL L 12, 2016.1.19., 1. o.

      MELLÉKLET
      A következő személyeket fel kell venni az (EU) 2016/44 rendelet II. mellékletében szereplő jegyzékbe:

                  21.

                     Név: 1.: Ermias; 2.: Ghermay; 3.: n/a; 4.: n/a.

                     Titulus/rendfokozat: n/a. Tisztség: egy országos emberkereskedelmi hálózat vezetője. Születési idő: megközelítőleg (35–45 éves). Születési hely: (feltehetően Aszmara, Eritrea). Azonosításra alkalmas névváltozat: n/a. Azonosításra csak részben alkalmas névváltozat: a) Ermies Ghermay; b) Ermias Ghirmay. Állampolgárság: Eritrea. Útlevélszám: n/a. Nemzeti személyazonosító szám: n/a. Cím: (Ismert cím: Tripoli, Tarig sure no. 51., 2015-ben feltehetően átköltözött Szabrathába.) A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Több megbízható forrásból, így például bűnügyi nyomozásokból származó részletes beszámolók alapján Ermias Ghermay a líbiai migránskereskedelem egyik szubszaharai kulcsfigurájának tekinthető. Ermias Ghermay egy országos hálózat vezetője, amely több tízezres nagyságrendű migránskereskedelemért és -csempészésért felelős, főként Afrika szarvából a líbiai partokra, majd onnan tovább európai célországokba, illetve az Egyesült Államokba. Fegyveresek, raktárak és fogva tartás céljára szolgáló táborok állnak a rendelkezésére, ahol a beszámolók szerint súlyos emberi jogi jogsértéseket követnek el a migránsokkal szemben. Szorosan együttműködik a líbiai embercsempész-hálózatokkal, így például Mus'ab Abu-Qarin hálózatával, és Mus'ab Abu-Qarin „keleti ellátási lánca” vezetőjének tekintik. Hálózata Szudántól a líbiai partokig, valamint Európáig (Olaszország, Franciaország, Németország, Hollandia, Svédország, Egyesült Királyság), illetve az Egyesült Államokig terjed. Ermias Ghermay magánkézben lévő, fogva tartás céljára szolgáló táborokat tart az ellenőrzése alatt Líbia északnyugati partjainak környékén, ahol fogva tartják a migránsokat és súlyosan bántalmazzák őket. A migránsokat ezekből a táborokból szállítják át Szabrathába, illetve Závijába. Az elmúlt években Ermias Ghermay számtalan veszélyes tengeri utat szervezett, halálos veszélynek kitéve a migránsokat (köztük számos kiskorút is). A palermói (Olaszország) bíróság 2015-ben elfogatóparancsot adott ki adott ki Ermias Ghermay-jel szemben több ezer migráns embertelen körülmények közötti csempészése kapcsán, beleértve a Lampedusa közelében 2013. október 13-án bekövetkezett hajótörést is, amely 266 halálos áldozatot követelt.

                  22.

                     Név: 1.: Fitiwi; 2.: Abdelrazak; 3.: n/a; 4.: n/a.

                     Titulus/rendfokozat: n/a. Tisztség: egy országos emberkereskedelmi hálózat vezetője. Születési idő: megközelítőleg (30–35 éves). Születési hely: Masszaua, Eritrea. Azonosításra alkalmas névváltozat: n/a. Azonosításra csak részben alkalmas névváltozat: Fitwi Esmail Abdelrazak. Állampolgárság: Eritrea. Útlevélszám: n/a. Nemzeti személyazonosító szám: n/a. A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Fitiwi Abdelrazak egy országos hálózat vezetője, több tízezres nagyságrendű migránskereskedelemért és -csempészésért felelős, főként Afrika szarvából a líbiai partokra, majd onnan tovább európai célországokba, illetve az Egyesült Államokba. Nyílt forrásokból és számos bűnügyi nyomozásból származó adatok alapján Fitiwi Abdelrazak nagy számú migráns líbiai kizsákmányolásáért és bántalmazásáért felelős kulcsfigurának tekinthető. Fitiwi Abdelrazak kiterjedt kapcsolatrendszerrel rendelkezik a líbiai embercsempész-hálózatok körében, és óriási vagyonra tett szert a migránskereskedelemből. Fegyveresek, raktárak és fogva tartás céljára szolgáló táborok állnak a rendelkezésére, ahol súlyos emberi jogi jogsértéseket követnek el. Hálózatának egységei megtalálhatók Szudántól Líbiáig, Olaszországig és onnan tovább más migrációs célországokig. A táboraiban lévő migránsok egy részét máshonnan vásárolta meg, így például a fogva tartás céljára szolgáló egyéb helyi táborokból. A migránsokat ezekből a táborokból szállítják át a líbiai partokhoz. Fitiwi Abdelrazak számtalan veszélyes tengeri utat szervezett, halálos veszélynek kitéve a migránsokat (köztük kiskorúakat is). Fitiwi Abdelrazak legalább kettő, 2014 áprilisa és júliusa közötti, halálos áldozatokat követelő hajótöréssel hozható kapcsolatba.

                  23.

                     Név: 1.: Ahmad; 2.: Oumar; 3.: al-Dabbashi; 4.: n/a.

                     Titulus/rendfokozat: n/a. Tisztség: az Anas al-Dabbashi milícia parancsnoka, egy országos emberkereskedelmi hálózat vezetője. Születési idő: megközelítőleg (30 éves). Születési hely: (feltehetően Szabratha, Talil közelében). Azonosításra alkalmas névváltozat: n/a. Azonosításra csak részben alkalmas névváltozat: a) Al-Dabachi; b) Al Ammu; c) a nagybácsi (The Uncle); d) Al-Ahwal. Állampolgárság: Líbia. Útlevélszám: n/a. Nemzeti személyazonosító szám: n/a. Cím: a) Garabulli, Líbia; b) Závija, Líbia.A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Ahmad al-Dabbashi az Anas al-Dabbashi milícia parancsnoka, korábban a Szabratha és Melita közötti partszakaszon tevékenykedett. Ahmad al-Dabbashi jelentős vezetői szerepet tölt be a migránskereskedelemhez kapcsolódó jogellenes tevékenységekben. Ezenkívül az al-Dabbashi klán és milícia kapcsolatokat ápol terrorista és erőszakos szélsőséges csoportokkal. Ahmad al-Dabbashi jelenleg Závija környékén aktív azt követően, hogy 2017 októberében a tengerparti térségben más milíciákkal és rivális csempészszervezetekkel heves összecsapásokra került sor, amelyek több mint 30 halálos áldozatot követeltek, és az áldozatok között polgári személyek is voltak. Elüldözésére válaszul Ahmad al-Dabbashi 2017. december 4-én nyilvánosan megfogadta, hogy fegyverekkel és katonai erővel fog visszatérni Szabrathába. Széles körben bizonyított, hogy az Al-Dabashi milícia közvetlenül részt vett a migránskereskedelemben és -csempészésben, és hogy a milícia tartja ellenőrzése alatt a migránsok indulási területeit, a táborokat, a védett házakat és a csónakokat. Információk támasztják alá azt a következtetést, hogy Ahmad al-Dabbashi kegyetlen körülményeknek és néha halálos kimenetelű helyzeteknek tette ki a migránsokat (köztük kiskorúakat is) a szárazföldön és a tengeren egyaránt. Az al-Dabbashi milícia és az egyéb milíciák között Szabrathában kitört heves összecsapásokat követően migránsok ezreire találtak rá (közülük sokan súlyos állapotban voltak), a legtöbbjük a Martyrs Anas al-Dabbashi brigád és az al-Ghul milícia ellenőrzése alatt álló táborokban voltak. Az al-Dabbashi klánnak és a hozzá kapcsolódó al-Dabbashi milíciának hosszú múltra visszatekintő kapcsolatai vannak a Levantei Iszlám Állammal (ISIL) és annak társszervezeteivel. Az ISIL számos tagja megtalálható soraikban, így például Abdallah al-Dabbashi is, aki az ISIL részéről Szarabatha „kalifája”. Ahmad al-Dabbashi állítólag szintén részt vett Sami Khalifa al-Gharabli – a szarabathai képviselő-testület által kinevezett, a migránscsempészés elleni műveletek vezetője – 2017. júliusi meggyilkolásának a megszervezésében. Ahmad al-Dabbashi tevékenységei nagyban hozzájárulnak az erőszak és a bizonytalanság fokozódásához Nyugat-Líbiában, valamint a béke és a stabilitás fenyegetéséhez Líbiában és a környező országokban.

                  24.

                     Név: 1.: MUS'AB; 2.: ABU-QARIN; 3.: n/a; 4.: n/a.

                     Titulus/rendfokozat: n/a. Tisztség: egy országos emberkereskedelmi hálózat vezetője. Születési idő:1983. január 19.Születési hely: Szabratha, Líbia. Azonosításra alkalmas névváltozat: n/a. Azonosításra csak részben alkalmas névváltozat: a) ABU-AL QASSIM OMAR Musab Boukrin; b) a doktor (The Doctor); c) Al-Grein. Állampolgárság: Líbia Útlevélszám: a) 782633, a kiállítás dátuma: 2005. május 31.; b) 540794, a kiállítás dátuma: 2008. január 12.Nemzeti személyazonosító szám: n/a. Cím: n/a. A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Mus'ab Abu-Qarin az embercsempészettel és migránskereskedelemmel összefüggő tevékenységek központi figurájának tekinthető a szarabathai térségben, de Závijából és Garabulliból is tevékenykedik. Nemzeti hálózata kiterjed Líbiára, európai célországokra, szubszaharai országokra (ez utóbbiakban toborozzák a migránsokat) és arab országokra (ahol pénzügyi tevékenységeit folytatja). Megbízható források dokumentálták, hogy az emberkereskedelem és -csempészet kapcsán összetűzésbe került Ermias Ghermay-jel, aki Mus'ab Abu-Qarin részéről a „keleti ellátási láncot” irányítja. Bizonyítékok támasztják alá azt, hogy Mus'ab Abu-Qarin kapcsolatokat ápolt a csempészüzlet egyéb szereplőivel is, elsősorban a záviai Mohammed Kachlaffal (aki az unokatestvére és az al-Nasr brigád vezetője, és akinek szintén javasolták a jegyzékbe vételét). Mus'ab Abu-Qarin korábbi bűntársa, aki jelenleg együttműködik a líbiai hatóságokkal, azt állítja, hogy Mus'ab Abu-Qarin csupán 2015-ben több mint 45 000 fő tengeri útját szervezte meg, halálos veszélynek kitéve a migránsokat (köztük kiskorúakat is). Mus'ab Abu-Qarin szervezte a 2015. április 18-án a Szicíliai-csatornánál hajótöréssel végződő utat is, amely 800 ember halálát követelte. Többek között az ENSZ szakértői csoportjától származó bizonyítékok igazolják, hogy felelős a migránsok kegyetlen körülmények közötti fogva tartásáért, többek között Tripoliban, az al-Wadi körzet közelében és a Szarabathához közeli tengerparti üdülőhelyeken, ahol a migránsok tartózkodnak. A beszámolók szerint Mus'ab Abu-Qarin közeli kapcsolatban állt a szarabathai al-Dabbashi klánnal egészen addig, amíg konfliktus nem alakult ki közöttük a „védelmi pénzek” miatt. Források arról számoltak be, hogy Mus'ab Abu-Qarin fizetett a szarabathai térség erőszakos szélsőségeseihez közel álló személyeknek azért, hogy cserében jóváhagyást kapjon a migránsoknak az erőszakos szélsőséges körök nevében történő csempészéséhez, amely körök pénzügyi előnyökhöz jutnak az illegális bevándorlás kihasználásából. Mus'ab Abu-Qarin kapcsolatban áll tripoli, szebhai és kufrai szalafista fegyveres csoportok alkotta csempészhálózattal.

                  25.

                     Név: 1.: Mohammed; 2.: Kachlaf; 3.: n/a; 4.: n/a.

                     Titulus/rendfokozat: n/a. Tisztség: a Shuhada al-Nasr brigád parancsnoka, a závijai olajfinomító őrségének vezetője. Születési idő: n/a. Születési hely: Závija, Líbia Azonosításra alkalmas névváltozat: n/a. Azonosításra csak részben alkalmas névváltozat: a) Kashlaf; b) Koshlaf; c) Keslaf; d) al-Qasab. Állampolgárság: Líbia. Útlevélszám: n/a. Nemzeti személyazonosító szám: n/a. Cím: Závija, Líbia. A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Mohammed Kachlaf a nyugat-líbiai závijai Shuhada al Nasr brigád vezetője. Az általa vezetett milícia tartja ellenőrzés alatt a závijai olajfinomítót, amely a migránscsempészettel kapcsolatos tevékenységek központja. Mohammed Kachlaf ellenőrzése alatt tart továbbá idegenrendészeti fogdákat is, így például a nasri idegenrendészeti fogdát, amelyek névlegesen az irreguláris migráció elleni küzdelemért felelős részleg ellenőrzése alatt állnak. Több forrás is megerősíti, hogy Mohammed Kachlaf hálózata az egyik legdominánsabb a líbiai migránscsempészet és a migránsok kizsákmányolása területén. Mohammed Kachlaf intenzív kapcsolatokat ápol a závijai, az al-rahmani és az al-miladi parti őrség helyi egységének vezetőjével, akinek az egysége tartóztatja fel a migránsok csónakjait, gyakorta a rivális migránscsempész-hálózatokéit. A migránsokat ezt követően az Al Nasra milícia ellenőrzése alatt álló idegenrendészeti fogdákba szállítják, ahol a beszámolók szerint nagyon rossz körülmények uralkodnak. A Líbiával foglalkozó szakértői bizottság bizonyítékai alapján a migránsokat gyakran verték, míg másokat, elsősorban a szubszaharai országokból és Marokkóból származó nőket „szexrabszolgaként” árulták a helyi piacon. A szakértői bizottság megállapításai szerint Mohammed Kachlaf együttműködik egyéb fegyveres csoportokkal is, 2016-ban és 2017-ben pedig több alkalommal is részt vett erőszakos összecsapásokban.

                  26.

                     Név: 1.: Abd; 2.: Al-Rahman; 3.: al-Milad; 4.: n/a.

                     Titulus/rendfokozat: n/a. Tisztség: a závijai parti őrség parancsnoka. Születési idő: megközelítőleg (29 éves). Születési hely: Tripoli, Líbia Azonosításra alkalmas névváltozat: n/a. Azonosításra csak részben alkalmas névváltozat: a) Rahman Salim Milad; b) al-Bija. Állampolgárság: Líbia. Útlevélszám: n/a. Nemzeti személyazonosító szám: n/a. Cím: Závija, Líbia. A jegyzékbe vétel dátuma:2018. június 7.Egyéb információk: jegyzékbe véve az 1970. sz. határozat 15. és 17. pontja alapján (utazási tilalom, vagyoni eszközök befagyasztása).
                  Jegyzékbe véve az 1970 (2011) sz. határozat 22a. pontja; a 2174 (2014) sz. határozat 4a. pontja és a 2213 (2015) sz. határozat 11a. pontja alapján.

                     Kiegészítő információk

                  Abd al Rahman al-Milad vezeti a závijai parti őrség regionális egységét, amelyet rendszeresen kapcsolatba hoznak a migránsokkal és más embercsempészekkel szembeni erőszakkal. Az ENSZ szakértői csoportja azt állítja, hogy Abd al Rahman al-Milad és a parti őrség más tagjai közvetlenül részt vesznek a migránsok csónakjainak tűzfegyverekkel történő elsüllyesztésében. Abd al Rahman al-Milad együttműködik más migránscsempészekkel is, így például Mohammed Kachlaffal (akinek szintén javasolták a jegyzékbe vételét), akik – a források beszámolói szerint – védelmet biztosítanak számára a migránskereskedelemmel és -csempészettel kapcsolatos törvénytelen tevékenységekhez. Bűnügyi nyomozások keretében számos szemtanú állította azt, hogy a tengeren a parti őrség (Abd al Rahman al-Milad által használt) Tallil nevű hajójára vették fel őket fegyveres férfiak, majd az al-nasri idegenrendészeti fogdába szállították őket, ahol a beszámolók szerint kegyetlen körülmények között tartották őket, és gyakran verték őket.


title: A Tanács (EU) 2018/1009 végrehajtási rendelete (2018. július 17.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

text:
               18.7.2018

               HU

               Az Európai Unió Hivatalos Lapja

               L 181/1

         A TANÁCS (EU) 2018/1009 VÉGREHAJTÁSI RENDELETE
   (2018. július 17.)
   a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 rendeletre (1) és különösen annak 47. cikke (5) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. augusztus 30-án-én elfogadta a (EU) 2017/1509 rendeletet.

               (2)

               2018. július 9-én az Egyesült Nemzetek Biztonsági Tanácsának (a továbbiakban: ENSZ BT) az 1718 (2006) sz. ENSZ BT-határozata alapján létrehozott bizottsága módosította egy korlátozó intézkedések hatálya alá tartozó személy és szervezet jegyzékét.

               (3)

               Az (EU) 2017/1509 rendelet XIII. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   Az (EU) 2017/1509 rendelet XIII. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 17-én.

            a Tanács részéről

            az elnök

         G. BLÜMEL

      (1)  HL L 224., 2017.8.31., 1. o.

      MELLÉKLET

                  1.

                  Az (EU) 2017/1509 határozat XIII. mellékletében az „a) Természetes személyek” részben a 4. bejegyzés helyébe a következő szöveg lép:

                              „4.

                              Ri Hong-sop

                              1940

                              2009.7.16.

                              A Jongbjoni Nukleáris Kutatóközpont volt igazgatója és a Nukleáris Fegyverek Intézetének vezetője, aki felügyelte a fegyverminőségű plutónium előállításában részt vevő három kulcsfontosságú létesítményt: az üzemanyaggyártó üzemet, az atomreaktort és az újrafeldolgozó üzemet.”.

                  2.

                  Az (EU) 2017/1509 határozat XIII. mellékletében a „b) Jogi személyek, szervezetek és szervek” részben a 28. bejegyzés helyébe a következő szöveg lép:

                              „28.

                              Munitions Industry Department (Hadianyag-ipari Minisztérium)

                              Military Supplies Industry Department (Katonai Ipari Minisztérium)

                              Phenjan, KNDK

                              2016.3.2.

                              A Hadianyag-ipari Minisztérium (MID) a KNDK rakétaprogramjának kulcsfontosságú szereplője. Az MID feladata a KNDK ballisztikusrakéta-fejlesztésének felügyelete, beleérte a Taepo Dong-2-t is. Az MID felügyeli a KNDK fegyvergyártási és kutatás-fejlesztési programjait, beleértve a KNDK ballisztikusrakéta-programját is. A Munitions Industry Department alá tartozik a Second Economic Committee (Második Gazdasági Bizottság) és a Second Academy of Natural Sciences (Második Természettudományi Akadémia), amelyeket 2010 augusztusában ugyancsak jegyzékbe vettek. Az elmúlt években az MID a KN08 mobil platformról indítható interkontinentális ballisztikus rakéta kifejlesztésén dolgozott. Az MID felügyeli a KNDK nukleáris programját. Az MID alá tartozik a Nukleáris Fegyverek Intézete.”.


title: A Bizottság (EU) 2018/1011 végrehajtási rendelete (2018. július 17.) az UV-fénnyel kezelt gomba mint az (EU) 2015/2283 európai parlamenti és tanácsi rendelet szerinti új élelmiszer kiterjesztett felhasználási mennyiségeinek engedélyezéséről és az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
               18.7.2018

               HU

               Az Európai Unió Hivatalos Lapja

               L 181/4

         A BIZOTTSÁG (EU) 2018/1011 VÉGREHAJTÁSI RENDELETE
   (2018. július 17.)
   az UV-fénnyel kezelt gomba mint az (EU) 2015/2283 európai parlamenti és tanácsi rendelet szerinti új élelmiszer kiterjesztett felhasználási mennyiségeinek engedélyezéséről és az (EU) 2017/2470 bizottsági végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
   mivel:

               (1)

               Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

               (2)

               A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

               (3)

               Az (EU) 2015/2283 rendelet 12. cikke értelmében a Bizottság határoz egy új élelmiszer engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

               (4)

               A Bizottság (EU) 2017/2355 végrehajtási határozata (3) a 258/97/EK európai parlamenti és tanácsi rendelet (4) szerint engedélyezte az UV-fénnyel kezelt gombák új élelmiszerként való forgalomba hozatalát.

               (5)

               2015. július 23-án a Banken Champignons Group B.V. és a J.K. Holding B.V. vállalat a nagyobb mennyiségű D2-vitamint tartalmazó, UV-fénnyel kezelt gombának (Agaricus bisporus) mint a 258/97/EK rendelet 1. cikke (2) bekezdésének f) pontja szerinti új élelmiszernek az uniós piacon történő forgalomba hozatalára vonatkozó kérelmet nyújtott be az illetékes holland hatósághoz.

               (6)

               Az (EU) 2017/2470 végrehajtási rendelettel az engedélyezés 2018 januárjában általánosan érvénybe lépett. Mivel az említett vállalatok által benyújtott kérelem a nagyobb mennyiségű D2-vitamint tartalmazó gombákra vonatkozott, e rendelet a felhasználás kiterjesztésének engedélyezésére vonatkozik.

               (7)

               Az (EU) 2015/2283 rendelet 35. cikkének (1) bekezdése úgy rendelkezik, hogy a 258/97/EK rendelet 4. cikke alapján valamely tagállamhoz benyújtott, új élelmiszer Unión belüli forgalomba hozatalára irányuló olyan kérelmeket, amelyek kapcsán 2018. január 1-jéig nem született végleges döntés, az (EU) 2015/2283 rendelet alapján benyújtott kérelemként kell kezelni.

               (8)

               Noha a nagyobb mennyiségű D2-vitamint tartalmazó, UV-fénnyel kezelt gombának (Agaricus bisporus) az uniós piacon új élelmiszerként történő forgalomba hozatalára irányuló kérelmet a 258/97/EK rendelet 4. cikkének megfelelően nyújtották be egy tagállamhoz, az az (EU) 2015/2283 rendeletben meghatározott követelményeknek is megfelel.

               (9)

               2017. szeptember 20-án a holland illetékes hatóság közzétette elsődleges értékelési jelentését. Az említett jelentésben arra a következtetésre jutott, hogy a nagyobb mennyiségű D2-vitamint tartalmazó, UV-fénnyel kezelt gomba (Agaricus bisporus) megfelel a 258/97/EK rendelet 3. cikkének (1) bekezdésében az új élelmiszerek vonatkozásában megállapított feltételeknek.

               (10)

               A Bizottság az elsődleges értékelési jelentést 2017. október 5-én továbbította a többi tagállamnak. A többi tagállam a 258/97/EK rendelet 6. cikke (4) bekezdésének első albekezdésében megállapított 60 napos határidőn belül észrevételeket fűzött e jelentéshez annak biztosítása érdekében, hogy ne kerüljön sor az EFSA (5) által a D-vitamin-bevitelre megállapított tolerálható felső határérték túllépésére.

               (11)

               A többi tagállam által megfogalmazott észrevételekhez a kérelmező kiegészítő magyarázatokat fűzött, amelyek mind a tagállamok, mind pedig a Bizottság megelégedésére eloszlatták a felmerült aggályokat.

               (12)

               Ezen magyarázatok alapján kellő megalapozottsággal kijelenthető, hogy a nagyobb mennyiségű D2-vitamint tartalmazó, UV-fénnyel kezelt gomba (Agaricus bisporus) a javasolt felhasználási mennyiségek mellett megfelel az (EU) 2015/2283 rendelet 12. cikkének (1) bekezdésében megállapítottaknak.

               (13)

               Az 1169/2011/EU európai parlamenti és tanácsi rendelet (6) VI. melléklete A. részének 1. pontja előírja, hogy az élelmiszer nevében vagy ahhoz kapcsolódóan szerepelnie kell azon kezelési módszer meghatározásának, amelynek alávetették minden olyan esetben, amikor az ilyen tájékoztatás elmulasztása a fogyasztók félrevezetését jelentené. Mivel a fogyasztók általában nem számítanak arra, hogy a gombát UV-fénnyel történő kezelésnek vetik alá, a fogyasztók félrevezetésének elkerülése érdekében az ilyen élelmiszer nevében vagy ahhoz kapcsolódóan ennek az információnak szerepelnie kell.

               (14)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   (1)   Az engedélyezett új élelmiszereknek az (EU) 2015/2283 rendelet 8. cikke értelmében létrehozott uniós jegyzékében az UV-fénnyel kezelt gombára vonatkozó bejegyzést az e rendelet mellékletében meghatározottak szerint módosítani kell.
   (2)   Az uniós jegyzékben foglalt, az első bekezdésben említett bejegyzésnek tartalmaznia kell az e rendelet mellékletében meghatározott felhasználási feltételeket és jelölési követelményeket is.
   2. cikk
   Az (EU) 2017/2470 végrehajtási rendelet melléklete e rendelet mellékletének megfelelően módosul.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. július 17-én.

            a Bizottság részéről

            az elnök

         Jean-Claude JUNCKER

      (1)  HL L 327., 2015.12.11., 1. o.

      (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

      (3)  A Bizottság (EU) 2017/2355 végrehajtási határozata (2017. december 14.) az UV-fénnyel kezelt gombáknak a 258/97/EK európai parlamenti és tanácsi rendelet szerinti új élelmiszerként való forgalomba hozatala engedélyezéséről (HL L 336., 2017.12.16., 52. o.).

      (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

      (5)  EFSA Journal 2012;10(7):2813.

      (6)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

      MELLÉKLET
      Az (EU) 2017/2470 végrehajtási rendelet melléklete a következőképpen módosul:

                  1.

                  Az 1. táblázatban (Engedélyezett új élelmiszerek) az „UV-fénnyel kezelt gomba (Agaricus bisporus)” bejegyzés helyébe a következő bejegyzés lép:

                              Engedélyezett új élelmiszer

                              Az új élelmiszer felhasználásának feltételei

                              További különös jelölési követelmények

                              Egyéb követelmények

                              „UV-fénnyel kezelt gomba (

                                    Agaricus bisporus

                                 )

                                 Adott élelmiszer-kategória

                                 A D2-vitamin maximális mennyiségei

                                          1.

                                          Az új élelmiszer megnevezése annak a jelölésén, illetve az azt tartalmazó élelmiszerek jelölésén: »UV-fénnyel kezelt gomba (Agaricus bisporus)«.

                                          2.

                                          Az új élelmiszer megnevezését annak a jelölésén, illetve az azt tartalmazó élelmiszerek jelölésén ki kell egészíteni a következő megjegyzéssel: »Ellenőrzött fénykezelésnek vetették alá a D-vitamin-tartalom növelése céljából« vagy »UV-kezelésnek vetették alá a D2-vitamin-tartalom növelése céljából«.”

                              Gomba (Agaricus bisporus)

                              20 μg D2-vitamin/100 g friss tömeg

                  2.

                  A 2. táblázatban (Specifikációk) az „UV-fénnyel kezelt gomba (Agaricus bisporus)” bejegyzés helyébe a következő bejegyzés lép:

                              Engedélyezett új élelmiszer

                              Specifikációk

                              „UV-fénnyel kezelt gomba (

                                    Agaricus bisporus

                                 )

                                 Leírás/meghatározás:

                              Kereskedelmi célból termesztett Agaricus bisporus, amelynek esetében a leszedett gombát UV-fénnyel kezelik.
                              UV-sugárzás: 200–800 nm hullámhosszú ultraibolya fénnyel történő besugárzás.

                                 D2-vitamin:

                              Kémiai név: (3β,5Z,7E,22E)-9,10-szekoergoszta-5,7,10(19),22-tetraén-3-ol
                              Szinonima: Ergokalciferol
                              CAS-szám: 50-14-6
                              Molekulatömeg: 396,65 g/mol

                                 Tartalom:

                              D2-vitamin a végtermékben: 5–20 μg/100 g friss tömeg az eltarthatóság lejártakor.”